Michael George Bowen

Michael George Bowen (født 23. april 1930 i Gibraltar, død 17. oktober 2019 i Vauxhall i Lambeth i London) var en britisk katolsk prelat og erkebiskop av erkebispedømmet Southwark.


== Liv og virke ==


=== Bakgrunn ===
Michael George Bowen ble faderløs i en alder av ti år. Faren var major i Irish Guards og døde i andre verdenskrig i Norge; moren hans giftet seg med Sir Paul Makins i 1945. I 1949 ble Michael George Bowen selv løytnant i Irish Guards. Deretter studerte han et år ved Trinity College ved University of Cambridge, og arbeidet en kort tid som vinhandler. I 1952 begynte han som prestestudent ved Pontifical English College (Venerable English College) i Roma. Mens han var i Roma satte han opp han Gilbert- og Sullivan-operaer og spilte i cricketligaen.


=== Prest ===
Etter å ha studert teologi og filosofi ved Det pavelige gregorianske universitet, ble han ordinert til prest 29. juni 1957.Han var først i menighetstjeneste ved St. Gregory's i Earlsfield, vest i London. I 1960 ble han flyttet til The English Martyrs i Walworth, en bydel i London Borough of Southwark, hvor han underviste om kveldene på St Augustine's House, et herberge for arbeidere som overveide prestedømmet. I 1963, under Det andre Vatikankonsil, vendte han tilbake til Roma og var professor i teologi ved Pontifical Beda College. I 1966 ble han kansler for det nyetablerte bispedømmet Arundel og Brighton.


=== Biskop av Arundel & Brighton ===
Pave Paul VI utnevnte ham til koadjutorbiskop av Arundel og Brighton og titulærbiskop av Lamsorti den 18. mai 1970. Den apostoliske delegat i Storbritannia, erkebiskop Domenico Enrici, bispeviet ham den 27. juni samme år; medkonsekratorer var David John Cashman, biskop av Arundel og Brighton, og Derek John Worlock, biskop av Portsmouth. Med David John Cashmans død etterfulgte han ham som biskop av Arundel og Brighton. 


=== Erkebiskop av Southwark ===
Pave Paul VI utnevnte ham til erkebiskop av Southwark den 28. mars 1977. 
Han var medlem av bispekonferansens utdanningskomite og ledet også Kateketkommisjonen for gjennomføringen av avgjørelsene fra Det andre Vatikankonsil. Sammen med kardinal John Carmel Heenan representerte han biskopene av England og Wales ved biskopssynoden i 1971, innkalt og ledet av pave Paul VI. Fra 1972 til 1975 var han medformann for Den internasjonale katolsk-metodistiske kommisjon. Fra 1983 til 1999 fungerte han som formann for Bispekonferansens kommisjon for kristent liv og tilbedelse og fra 1983 til 1986 som formann for komiteen for familieliv. I 1996 ble han valgt til visepresident for Bispekonferansen for England og Wales. Etter kardinal Basil Humes død i juli 1999, ble han president for bispekonferansen.Den 6. november 2003 aksepterte pave Johannes Paul II hans tidlige avgang for å bane vei for hans etterfølger.Han døde 17. november 2019 på St Peter’s Home i Vauxhall i London.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Pave Paul VI (1897-1978) *1954
Erkebiskop Domenico Enrici (1909-1997) *1955
Erkebiskop Michael George Bowen (1930-2019) *1970


== Referanser ==